Els Comitès d'Empresa ens vam queixar en el mes de Març a l'empresa sobre la falta d'informació i de transparència en l'abonament de l'anomenada "Paga Variable" (que afecta als companys que l'any 2004 no es van canviar al nou sistema del "Performance Bonus"). Les nostres queixes anaven dirigides a com es calculaven els percentatges aplicats, per què nos es publicaven, etc. i van ser ignorades per l'empresa com de costum. 

Al llarg de l'any, diferents afectats han estat escalant aquest tema internament queixant-se que tot plegat estava mal fet, alegant falta d'informació prèvia sobre quins eren els objectius relacionats, que la quantitat repartida ara anormalment baixa per un any de resultats molt bons, etc. 

Al final l'empresa ens va plantejar als Comitès d'Empresa la possibilitat d'arribar a un acord per tancar aquest tema. 
Els vam respondre positivament d'assentar-nos a parlar-ne. 

El nostre plantejament va ser que respecte a la paga variable del 2006, si l'empresa no havia publicat objectius, pels motius que fossin, el normal era pagar al menys el 100% de la paga variable, com correspondria a un any que s'haguessin assolit els objectius. 

La seva resposta va ser negativa i van oferir arribar només al 80%. 

Nosaltres a més a més volíem definir clarament la informació que es tenia que donar cada cada any sobre els objectius a aconseguir tal i com s'havia fet en el passat i el termini màxim en el temps per a fer-ho públic. 

L'empresa no va voler ni parlar-ne d'això, argumentant que l'any 2006 havien comés una equivocació i de cara el futur ja mirarien de no tornar-se a equivocar. 

Davant el tancament de l'empresa en aquests temes, els Comitès d'Empresa vam consultar a la majoria dels afectats sobre si acceptar la proposta de l'empresa o no i per àmplia majoria va sortir de no acceptar-la i reservar-nos el dret d'interposar reclamacions per quantitats adeutades davant els tribunals. 

Vam comunicar a l'empresa que no podiem signar l'acord en els termes oferits. 

L'empresa va respondre : 

- Que lamentaba el nostre rebuig. 

- Que per altra banda l'empresa unilateralment oferiria un acord individual a cadascun dels empleats del 100% de la seva paga variable. 

Al fer-ho de forma individual i no col·lectiva, els permet obviar la informació sobre els objectius i els resultats vinculats a la paga variable de 2006. 

Davant aquesta situació, els comités d'empresa d'IBM i d'IGS us recomanem acceptar l'oferta de l'empresa, 

Queda clar que seguim demanant la publicació d'uns objectius quantificats per l'any 2007 i que presentarem les demandes necessàries on sigui procedent en cas d'incompliment per part de l'Empresa dels compromisos adquirits amb el càlcul i definicions de la paga variable. 

Comitès d'Empresa d'IBM i d'IGS de Barcelona